
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 17. oktobra noteikumos Nr. 593 "Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2023. gada 17. oktobra noteikumos Nr. 593 "Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" īstenošanas noteikumi"" (turpmāk – noteikumu projekts) ir izstrādāts pēc Viedās administrācijas un reģionālās attīstības ministrijas (turpmāk – VARAM) kā Eiropas Savienības (turpmāk – ES) fondu atbildīgās iestādes iniciatīvas, ievērojot ES fondu 2021.–2027. gada plānošanas perioda vadības likuma 19. panta 13. punktu, kas nosaka Ministru kabinetam izstrādāt nosacījumus specifiskā atbalsta mērķa īstenošanai.
1.2. Mērķis
Mērķa apraksts
Noteikumu projekta mērķis ir pagarināt projektu īstenošanas termiņu 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" (turpmāk – 6.1.1.3. pasākums) pirmās projektu iesniegumu atlases kārtas uzsāktajiem uzņēmējdarbības atbalsta infrastruktūras projektiem, tai skaitā projektiem Austrumu pierobežā, kuru pabeigšana līdz 2026. gada 31. decembrim nav iespējama. Kā arī nodrošināt zaļā publiskā iepirkuma prasības atbilstoši izmaiņām Publisko iepirkumu likumā (turpmāk – PIL).
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Atbilstoši pašreizējai Ministru kabineta 2023. gada 17. oktobra noteikumu Nr. 593 "Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" īstenošanas noteikumi" (turpmāk – MK noteikumi Nr. 593) 71.1. apakšpunkta redakcijai 6.1.1.3. pasākuma pirmās projektu iesniegumu atlases kārtas ietvaros finansējuma saņēmējs projektu īsteno termiņā, ko nosaka civiltiesiskais līgums vai vienošanās par projekta īstenošanu, nepārsniedzot 2026. gada 31. decembri.
Problēmas un risinājumi
Problēmas apraksts
Biedrība "Reģionālo attīstības centru un novadu apvienība" (turpmāk – RACNA) ar 2026. gada 2. jūnija vēstuli Nr. V26-12 ir informējusi VARAM par 6.1.1.3. pasākuma pirmās projektu iesniegumu atlases kārtas ietvaros uzsākto projektu īstenošanas termiņa pagarinājuma nepieciešamību, pamatojot, ka ārpolitiskā un ekonomiskā situācija ir skārušas būvniecības nozari Latvijā, attiecīgi energoresursu, degvielas, bitumena un citu kritiski svarīgu ceļu būvmateriālu straujais cenu sadārdzinājums ir būtiski destabilizējis publisko iepirkumu procesus un kavē sekmīgu projektu norisi, kā arī pašvaldības saskaras ar situāciju, kurā pretendenti atsakās slēgt līgumus vai pieprasa būtisku cenu indeksāciju, kas savukārt paralizē darbu atsākšanu pēc tehnoloģiskajiem pārtraukumiem. Priekšlikums par pagarinājuma nepieciešamību ir uzsvērts kā būtisks arī VARAM saziņā ar finansējuma saņēmējiem, t.sk. finansējuma saņēmējiem Austrumu pierobežā, un Centrālo finanšu un līgumu aģentūru (turpmāk – CFLA).

Viens no riskiem, ja pirmās projektu iesniegumu atlases kārtas ietvaros uzsākto projektu īstenošanas termiņš pagarināts netiek, saistīts ar to, ka nebūs iespējama uzsākto uzņēmējdarbības atbalsta infrastruktūras projektu darbību pilnvērtīga pabeigšana un ES fondu finansējuma saņemšana par izmaksām, kuras finansējuma saņēmējam būs iespējams veikt tikai pēc 2026. gada 31. decembra, līdz ar to, finansējuma saņēmējiem izmaksas, kas veiktas pēc 2026. gada 31. decembra, pilnībā būs finansējamas no pašu līdzekļiem. Jau šobrīd finansējuma saņēmēji saskaras ar sarežģījumiem saņemt aizdevumu Valsts kasē būvdarbu veikšanai par līgumiem, kuru faktiskā īstenošana ir pagarinājusies pēc 2026. gada 31. decembra (jo atbilstoši MK noteikumos Nr. 593 noteiktajam projektu maksimālais īstenošanas termiņš ir 2026. gada 31. decembris), piemēram, no finansējuma saņēmēja neatkarīgu iemeslu dēļ ir kavējusies būvdarbu līguma noslēgšana, jo ekonomiskās nenoteiktības apstākļos (piemēram, degvielas un būvmateriālu cenu izmaiņu  dēļ) pretendents kavējās slēgt būvdarbu līgumu, tādejādi būtiski aizkavējot būvdarbu uzsākšanu, kas nozīmē būvniecības procesa izpildi pēc 2026. gada 31. decembra.

Noteikumu projektā paredzētās izmaiņas neietekmē 6.1.1.3. pasākuma pirmās projektu iesniegumu atlases kārtas atlasi, jo atlasē netika pieteikti vai noraidīti projekti, kuri pārsniedz projektu īstenošanas termiņu. Kopumā noteikumu projektā paredzētās izmaiņas ir labvēlīgas finansējuma saņēmējiem, jo dod iespēju saņemt ES fondu finansējumu projektā plānotā apmērā, un, lai gan noteikumu projektā paredzētās izmaiņas nozīmē nobīdes 6.1.1.3. pasākuma maksājumu grafikā, tās ir vērtējamas kopumā pozitīvi, jo dod iespēju īstenot projektos paredzētās darbības, sasniegt mērķi un rādītājus.
Risinājuma apraksts
Lai vadītu riskus, kas identificēti 6.1.1.3. pasākuma pirmās projektu iesniegumu atlases kārtas ietvaros uzsākto projektu īstenošanā, noteikumu projekts paredz, ka finansējuma saņēmēji varēs lūgt CFLA pagarināt līgumā vai vienošanās par projekta īstenošanu noteikto projektu īstenošanas termiņu, bet ne ilgāk kā līdz 2029. gada 31. decembrim. Iepriekš minētais termiņš, kas ir saskaņā ar Eiropas Savienības kohēzijas politikas programmas 2021.–2027. gadam 6. politikas mērķa pasākumu īstenošanas laika ietvaru un sakrīt ar 6.1.1.3. pasākuma otrās projektu iesniegumu atlases kārtas projektu īstenošanas beigu termiņu, tiek noteikts ar laika rezervi, mazinot administratīvo slogu, kas varētu rasties visām iesaistītajām pusēm, ja finansējuma saņēmējiem, turpinot projektos plānoto uzņēmējdarbības atbalsta infrastruktūras projektu ieviešanu, būtu nepieciešams ilgāks laiks projektu pabeigšanai. Projektu īstenošanas termiņa pagarināšana vērtējama katrā projektā individuāli, balstoties uz finansējuma saņēmēja iesniegto līguma vai vienošanās par projekta īstenošanu grozījumu pieprasījumu Kohēzijas politikas fondu vadības informācijas sistēmā. CFLA saskaņā ar Ministru kabineta 2023. gada 13. jūlija noteikumu Nr. 408 "Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā" 36.2. apakšpunktu pēc grozījumu priekšlikuma saņemšanas izvērtēs iesniegto grozījumu lietderību, pamatotību un nepieciešamību projekta sākotnējā mērķa sasniegšanai.

Noteikumu projekts paredz svītrot prasību par zaļā publiskā iepirkuma piemērošanu, ņemot vērā, ka 2026. gada 9. jūnijā stājās spēkā grozījumi PIL, izslēdzot PIL 19. pantu "Zaļais publiskais iepirkums". Attiecīgi 2026. gada 9. jūnijā ir zaudējuši spēku Ministru kabineta 2017. gada 20. jūnija noteikumi Nr. 353 "Prasības zaļajam publiskajam iepirkumam un to piemērošanas kārtība".  Vienlaikus jāņem vērā, ka jaunā redakcija attiecas uz iepirkumiem, kuri tiek uzsākti pēc jaunā regulējuma spēkā stāšanās, savukārt līdz 2026. gada 8. jūnijam (ieskaitot) uzsāktajiem vai izsludinātajiem iepirkumiem piemērojams PIL pārejas noteikumu 27. punkts, kas nosaka, ka uzsāktie vai izsludinātie iepirkumi pabeidzami atbilstoši to uzsākšanas vai izsludināšanas laikā spēkā esošajam regulējumam. Izmaiņas ir attiecināmas uz visiem 6.1.1.3. pasākuma projektiem, neatkarīgi no projektu iesniegumu atlases kārtas, kurā tie iesniegti.
Vai ir izvērtēti alternatīvie risinājumi?
Jā
Apraksts
Ja netiks veikti grozījumi MK noteikumos Nr. 593, kas pagarina pirmās projektu iesniegumu atlases kārtas ietvaros uzsākto projektu īstenošanas termiņu, 6.1.1.3. pasākuma pirmās projektu iesniegumu atlases kārtas ietvaros uzsākto projektu īstenošanā iesaistītajiem finansējuma saņēmējiem, galvenokārt pašvaldībām, tajā skaitā Austrumu pierobežā, tiks radīts papildu finansiālais slogs, lai nodrošinātu projektu darbību īstenošanu no saviem līdzekļiem.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
6.1.1.3. pasākuma finansējuma saņēmēji
Ietekmes apraksts
Noteikumu projekts paredz pozitīvu ietekmi uz 6.1.1.3. pasākuma finansējuma saņēmējiem, jo paredz labvēlīgākus nosacījumus projektu īstenošanai un izmaksu attiecināšanai.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Jā
Ietekmes apraksts
Noteikumu projekts paredz izmaiņas, kas sekmē finansējuma nonākšanu tautsaimniecībā, jo, neveicot izmaiņas noteikumu projektā, pastāv risks, ka daļa no būvniecības darbībām netiek īstenotas, ja laika ierobežojuma vai pašu līdzekļu nepietiekamā apjoma dēļ 6.1.1.3. pasākuma pirmās projektu iesniegumu atlases kārtas ietvaros projektu finansējuma saņēmēji nevar realizēt būvdarbus. Ieguvēji no noteikumu projektā paredzētajām izmaiņām ir ne tikai finansējuma saņēmēji, bet arī privātā sektora komersanti, kas nodrošina gan projektēšanas un būvdarbu pakalpojumus, gan arī komersanti kā tiešie vai netiešie labuma guvēji no projektu ietvaros attīstītās uzņēmējdarbībai nepieciešamās publiskās infrastruktūras, piemēram, satiksmes infrastruktūras, nomas ēku infrastruktūras, industriālajiem pieslēgumiem uzņēmējdarbības teritorijām.
2.2.4. uz mazajiem un vidējiem uzņēmējiem:
Nē
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projektā paredzētajam nav būtiskas ietekmes uz valsts budžetu vai pašvaldību budžetiem, jo izmaiņas neskar kopējo 6.1.1.3. pasākuma finansējuma apmēru. 6.1.1.3. pasākuma īstenošanas termiņš kopumā, ņemot vērā 6.1.1.3. pasākuma otro projektu iesniegumu atlases kārtu, jau sākotnēji ir noteikts līdz 2029. gada 31. decembrim.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Saskaņā ar Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktu sabiedrības līdzdalība netiek nodrošināta, jo tiesību aktu projekts būtiski nemaina esošo regulējumu un neparedz ieviest jaunas politiskās iniciatīvas. Noteikumu projekta mērķis ir veikt izmaiņas attiecībā uz 6.1.1.3. pasākuma pirmās projektu iesniegumu atlases kārtas ietvaros uzsākto projektu īstenošanas termiņu un svītrot atsauci uz zaļo publisko iepirkumu, lai nodrošinātu atbilstību izmaiņām PIL, līdz ar to tas būtiski nemaina esošo regulējumu un neparedz ieviest jaunas politiskās iniciatīvas. Ņemot vērā iepriekš minēto, publiskā apspriede par noteikumu projektu netiek veikta.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Centrālā finanšu un līgumu aģentūra
Viedās administrācijas un reģionālās attīstības ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

